Rådets holdning med henblik på vedtagelse af Europa-Parlamentets og Rådets forordning om oprettelse af et program for miljø- og klimaindsatsen (Life) og om ophævelse af forordning (EU) nr. 1293/2013

–forbedring af Kommissionens forslag om kumulativ og alternativ finansiering for at muliggøre en gnidningsløs anvendelse af kvalitetsmærket

–forslag om, at forordningen anvendes med tilbagevirkende kraft pr. 1. januar 2021 for at undgå et retligt tomrum, inden den vedtages

Det var i vid udstrækning baseret på den nuværende forordning, men med en forøgelse af omfanget og anvendelsesområdet for at omfatte omstillingen til ren energi, som i øjeblikket finansieres under Horisont 2020. I modsætning til den nuværende Life-forordning indeholdt forslaget ingen detaljerede bestemmelser om gennemførelsesvilkår, men var begrænset til at definere de bredere mål og projekttyper.

Life-programmet er den eneste EU-fond, der er rettet udelukkende mod miljø- og klimamål. Med sit relativt beskedne budget er det målrettet en niche mellem på den ene side EU-programmer til støtte for forskning og innovation, herunder demonstrationsaktiviteter, og på den anden side EU-programmer til finansiering af udbredelse i stor skala. Programmet bidrager således til at mindske kløften mellem udviklingen af ny viden og dens anvendelse.

Det overordnede formål med forslaget var at støtte overgangen til en moderne, ren og mere cirkulær økonomi ved at sikre Life-programmets fortsættelse efter 2020.

Rådets holdning med henblik på vedtagelse af Europa-Parlamentets og Rådets forordning om oprettelse af et program for miljø- og klimaindsatsen (Life) og om ophævelse af forordning (EU) nr. 1293/2013

–fjernelse af bestemmelsen om konsortiers deltagelse i forslagsindkaldelser i overensstemmelse med den nuværende praksis

–fjernelse af Kommissionens beføjelse til at fastlægge supplerende betingelser for tredjelandes deltagelse i programmet.

Overordnet set udgør aftalen et afbalanceret resultat mellem Europa-Parlamentets og Rådets holdninger, og den fastholder Kommissionens oprindelige formål og opretholder et ambitionsniveau svarende til det, der er i Kommissionens forslag.

4.ERKLÆRINGER FRA KOMMISSIONEN

Kommissionen har fremsat tre erklæringer, som findes i bilaget.

5.KONKLUSION

Kommissionen støtter resultaterne af de interinstitutionelle forhandlinger og kan derfor acceptere Rådets førstebehandlingsholdning.

TILLÆG

Erklæringer fra Kommissionen

(1)Erklæring fra Kommissionen om det programspecifikke logo

Kommissionen ser med fortrydelse på, at medlovgiverne besluttede at bevare Life-logoet. Dette strider mod den horisontale tilgang, som går ud på ikke at benytte programspecifikke logoer i det fremtidige langsigtede budget. Kommissionen har til hensigt at sikre, at europæerne kan forholde sig til Unionen som en helhed, ved at de forskellige programmer benytter det fælles europæiske logo.

Dette logo er fælles for alle EU-institutioner og vil udgøre en vigtig del af de enkle, kohærente og bindende kommunikations- og synlighedskrav på tværs af programmerne.

For at nå til generel enighed om programmet er Kommissionen parat til at acceptere, at Life-logoet bevares, på den betingelse, at dette forbliver begrænset til Life-programmet i den pågældende programmeringsperiode.

Kommissionen er fortsat overbevist om, at kommunikationen om og synligheden af Unionens indsats over for den brede offentlighed er mere effektiv uden programspecifikke logoer. Kommissionen stiller sig til rådighed for medlovgiverne med henblik på at eftervise dette i god tid forud for forhandlingerne om den efterfølgende programmeringsperiode.

(2)Erklæring fra Kommissionen vedrørende bestemmelsen om ikke at afgive udtalelse

Kommissionen erindrer om, at hvis lovgiveren afviger fra de kriterier, som er fastsat i artikel 2 i forordning (EF) nr. 182/2011, bør valget af en anden procedure begrundes. Kommissionen er af den opfattelse, at betingelsen for anvendelse af undersøgelsesproceduren, dvs. at gennemførelsesretsakten har "betydelige konsekvenser", vedrører størrelsen af det pågældende budget, og at denne betingelse ikke er opfyldt i forbindelse med Life-programmet.

Kommissionen understreger desuden, at det er i strid med både ordlyden og ånden i forordning (EU) nr. 182/2011 (EUT L 55 af 28.2.2011, s. 13) systematisk at gøre brug af artikel 5, stk. 4, andet afsnit, litra b). Anvendelse af denne bestemmelse, skal ske ud fra et specifikt behov for at fravige den principielle regel om, at Kommissionen kan vedtage et udkast til en gennemførelsesretsakt, hvis der ikke afgives en udtalelse. Eftersom der er tale om en fravigelse af den generelle regel i artikel 5, stk. 4, kan anvendelse af andet afsnit, litra b), ikke blot anses for at være en "skønsbeføjelse" for lovgiver, men skal fortolkes restriktivt og må derfor begrundes.

(3)Kommissionens erklæring om Life-programmets bidrag til ambitionen på biodiversitetsområdet

I overensstemmelse med den interinstitutionelle aftale mellem Europa-Parlamentet, Rådet for Den Europæiske Union og Europa-Kommissionen om budgetdisciplin, om samarbejde på budgetområdet og om forsvarlig økonomisk forvaltning samt om nye egne indtægter, herunder en køreplan for indførelse af nye egne indtægter (2018/2070(ACI)), vil Kommissionen i samarbejde med Rådet og Parlamentet fastsætte en effektiv, gennemsigtig og omfattende metode til sporing af biodiversitetsudgifter med henblik på at arbejde hen imod ambitionen om at afsætte 7,5 % af de årlige udgifter under FFR'en til biodiversitetsmål i 2024 og 10 % af de årlige udgifter under FFR'en til biodiversitetsmål i 2026 og 2027.

Efter fastsættelsen af denne metode vil Kommissionen senest den 31. juli 2022 forelægge Life-forordningens bidrag til ambitionen på biodiversitetsområdet for Europa-Parlamentet og Rådet. Life-programmets udgifter til biodiversitetsmål vil blive rapporteret årligt i programerklæringerne om aktionsudgifter. Programmets bidrag til bevaringsstatussen for naturtyper og arter vil blive analyseret i forbindelse med den midtvejsevaluering, der er planlagt i 2024, og som der henvises til i artikel 19 i Life-forordningen.